मंत्री के साथ वीडियो कॉल में नंगा नजर आया नाबालिग युवक, पीड़ित ने नहीं दिखाया चेहरा
Punjab Cabinet Minister Lal Chand Kataruchak Video; Viral Video Call | Naked Video of Minister AAP पंजाब के कैबिनेट मिनिस्टर लाल चंच कटारूचक्क की एक वीडियो का अंश वायरल हो गया है।
पंजाब में आम आदमी पार्टी (AAP) के कैबिनेट मिनिस्टर लालचंद कटारूचक्क का एक कथित वीडियो वायरल हो रहा है। यह एक वीडियो कॉल की रिकार्डिंग हैं जिसमें एक युवक नग्न अवस्था में दिख रहा है और कटारूचक्क उससे बातचीत कर रहे हैं। लगभग डेढ़ हफ्ते पहले शुरू हुए कटारूचक्क के आपत्तिजनक वीडियो से जुड़े विवाद में यह क्लीपिंग पहली बार सामने आई है। हालांकि दैनिक भास्कर इस वीडियो की सच्चाई की पुष्टि नहीं करता।
कांग्रेस विधायक सुखपाल खैहरा की ओर से लालचंद कटारूचक्क का आपत्तिजनक वीडियो पंजाब के गवर्नर बनवारी लाल पुरोहित को सौंपा गया था। खैहरा ने गवर्नर से इस वीडियो की जांच कराने और कटारूचक्क के खिलाफ जरूरी कार्रवाई का आग्रह किया था। खैहरा की ओर से कहा गया कि वीडियो में कटारूचक्क के साथ जो युवक है, वह दलित समाज से जुड़ा है।
इस बीच गवर्नर ने वीडियो की फोरेंसिक जांच करवा ली जिसकी रिपोर्ट में वीडियो से छेड़छाड़ न होने की बात कही गई। गवर्नर ने आगे की कार्रवाई के लिए यह फोरेंसिक रिपोर्ट पंजाब CM भगवंत मान को भेज दी। चौतरफा दबाव में आई पंजाब सरकार को कटारूचक्क के विवादित वीडियो से जुड़ी शिकायत की जांच के लिए स्पेशल इन्वेस्टिगेशन टीम (SIT) बनानी पड़ गई।
इस बीच पीड़ित युवक की ओर से शिकायत मिलने के बाद SC/ST कमीशन इस मामले में पंजाब सरकार से लिखित जवाब तलब कर चुका है। कमीशन ने शुक्रवार को इस मामले में सरकार से 3 वर्किंग-डे में लिखित जवाब मांगा था। यह समय सीमा बुधवार शाम को खत्म हो रही है।
6 पॉइंट्स में जाने पूरा मामला...
1. करीब 12 दिन पहले कांग्रेस के MLA सुखपाल सिंह खैहरा ने पंजाब के गवर्नर बनवारी लाल पुरोहित से मिलकर एक शिकायत और वीडियो सौंपा। खैहरा का आरोप था कि यह वीडियो पंजाब सरकार के मंत्री लालचंद कटारूचक्क का है। वीडियो में कटारूचक्क एक नाबालिग युवक से अप्राकृतिक संबंध बनाते दिख रहे हैं। आरोपों के बाद कटारूचक्क ने खैहरा पर मानहानि का केस करने का दावा किया।
2. पंजाब गवर्नर ने खैहरा की शिकायत की जांच पंजाब DGP की जगह चंडीगढ़ पुलिस के DGP को सौंपी। चंडीगढ़ के DGP ने वीडियो को फोरेंसिक जांच के लिए भेज दिया। 4 दिन पहले वीडियो की फोरेंसिक जांच रिपोर्ट पंजाब गवर्नर के पास पहुंच गई। रिपोर्ट में कहा गया कि वीडियो में दिख रहे किरदार सही हैं और वीडियो के साथ कोई छेड़छाड़ नहीं हुई।
3. इसी बीच पीड़ित युवक, जिसके साथ कटारूचक्क का वीडियो बताया जा रहा था, भी मीडिया के सामने आ गया। उसने अपने साथ हुई आपबीती सुनाते हुए बताया कि कैसे नौकरी दिलाने के बहाने उसका शोषण किया गया।
4. पीड़ित अपनी शिकायत लेकर SC/ST कमीशन के पास पहुंचा। कमीशन ने बिना देरी किए शुक्रवार को ही पंजाब के चीफ सेक्रेटरी और डीजीपी को नोटिस जारी कर दिए। इस नोटिस में दोनों से 3 वर्किंग डे में लिखित जवाब देने को कहा गया।
5. बीते शनिवार को पंजाब गवर्नर ने भी वीडियो की फोरेंसिक जांच रिपोर्ट पंजाब के CM भगवंत मान को भेज दी। गवर्नर की ओर से मुख्यमंत्री को इस मामले में आगे की कार्रवाई करने के लिए कहा गया।
6. पंजाब गवर्नर और SC/ST कमीशन का दबाव बढ़ता देखकर पंजाब सरकार ने सोमवार को इस केस से जुड़ी शिकायत की जांच के लिए पंजाब पुलिस की तीन मेंबरी SIT बना दी। SIT का इंचार्ज पंजाब पुलिस की बॉर्डर रेंज के DIG नरेंद्र भार्गव को बनाया गया। गुरदासपुर के SSP दयामा हरीश कुमार और पठानकोट के SSP हरकमल प्रीत सिंह खख इसके सदस्य हैं।
ये खबरें भी पढ़ें:-
पंजाब के AAP मंत्री की विवादित वीडियो का मामला बढ़ा:कैमरे के सामने आया पीड़ित; SC कमीशन ने चीफ सेक्रेटरी से रिपोर्ट मांगी 
पंजाब के फूड सप्लाई मिनिस्टर लाल चंद कटारूचक्क के विवादित वीडियो का मामला बढ़ गया है। इस मामले में पीड़ित पहली बार कैमरे के सामने आया है। पीड़ित का यह वीडियो पूरा नहीं हैं, लेकिन वह इसमें अपना नाम और घटना के समय के बारे में बता रहा है कि 10 साल पहले उसके साथ यह घटना हुई थी (पढ़ें पूरी खबर)
पंजाब के मंत्री कटारूचक्क का विवादित वीडियो मामला:गवर्नर ने सीएम मान को सौंपी फोरेंसिक रिपोर्ट, जांच में किरदार पाए गए सही 
पंजाब के राज्यपाल बनवारी लाल पुरोहित ने मुख्यमंत्री भगवंत मान को खाद्य व नागरिक आपूर्ति मंत्री लाल चंद कटारूचक्क की कथित यौन दुराचार वाली विवादित वीडियो की फोरेंसिक रिपोर्ट भेज दी है। मिली जानकारी के अनुसार फोरेंसिक रिपोर्ट में कहा गया है कि वीडियो से छेड़छाड़ नहीं की गई है। उसमें दिखने वाले सभी किरदार सही हैं (पढ़ें पूरी खबर)